Document ID: /fineweb-2-swissfilter-quality_10-filterrobots/filtered/02038.jsonl.gz/4698

Las curlistas svizras èn gia sa qualifitgadas per ils gieus da K.O. al campiunadi mundial a Calgary. La squadra cun il skip Silvana Tirinzoni ha gudagnà cunter la Russia cun 8:6 ed ha realisà uschia la 9avla victoria en il 10avel gieu. En ils ultims 3 gieus emprovan Melanie Barbezat, Esther Neuenschwander, Alina Pätz e Tirinzoni da vegnir emprimas u segundas. Uschia pudessan ellas sa qualifitgar directamain per ils mezfinals.
RTR novitads 21:00